Kolabukta

Kolabukta (russisk: Ко́льский зали́в – Kolskij zaliv, på norsk ofte kalt Kolafjorden eller Murmanskfjorden) er en smal fjord i Barentshavet på kysten av Kolahalvøya. Den er 57 km lang og opptil 7 km bred. Dybden ved innløpet er 200 – 300 m. Østbredden er svært bratt, mens vestbredden har en relativt slakk helling. Elvene Tuloma og Kola munner ut innerst i fjorden. Tidevannet kan bli opptil 4 meter. På østbredden av fjorden ligger Murmansk med sin isfrie havn, og Severomorsk hvor den russiske nordflåten er basert. På vestsiden ligger byen Poljarnyj.

 Eksterne lenker 
 Kart

Kategori:Bukter i Murmansk oblast